b'\n_START_ARTICLE_\nGvatemalinis taksodis\n_START_SECTION_\nPaplitimas\n_START_PARAGRAPH_\n\xc5\xa0ie med\xc5\xbeiai yra nuo Mezozojus eros prie\xc5\xa1 100\xe2\x80\x93200 milijon\xc5\xb3 met\xc5\xb3 palikimas, kada \xc5\xbdem\xc4\x97 buvo apaugusi did\xc5\xbeiuliais mi\xc5\xa1kais ir juose dominavo pu\xc5\xa1\xc5\xabn\xc5\xb3 med\xc5\xbeiai. Nat\xc5\xabraliai i\xc5\xa1plit\xc4\x99 beveik per vis\xc4\x85 Meksik\xc4\x85, Teksaso valstijos (JAV) pietin\xc4\x97je dalyje daugiausiai apie Rio Grand\xc4\x97s up\xc4\x97s sl\xc4\x97nius ir Gvatemalos vakariniame pakra\xc5\xa1tyje. Introdukuotas dalyje Kinijojos ir Europos. Europoje gausiausiai sodinamas Pranc\xc5\xabzijoje, Anglijoje, Ispanijoje, kur \xc5\xbeiemos laikotarpiu palyginus (su nat\xc5\xabraliu arealu) \xc5\xa1velnokas klimatas ir pakankamai dr\xc4\x97gm\xc4\x97s.\n_START_SECTION_\nAugimviet\xc4\x97s\n_START_PARAGRAPH_\nAuga kartu su kitais tropini\xc5\xb3 kra\xc5\xa1t\xc5\xb3 lapuo\xc4\x8diais med\xc5\xbeiais, kr\xc5\xabmais, pu\xc5\xa1imis, auk\xc5\xa1tumose prie upi\xc5\xb3 ar e\xc5\xbeer\xc5\xb3 pakran\xc4\x8di\xc5\xb3. Taip pat auga pelk\xc4\x97tose vietose ar prie kit\xc5\xb3 vandens \xc5\xa1altini\xc5\xb3, o kadangi jam reikia daug dr\xc4\x97gm\xc4\x97s, tad geriau auga dr\xc4\x97gnam dirvo\xc5\xbeemyje. Aptinkamas 250\xe2\x80\x932500\xc2\xa0m altitud\xc4\x97se nuo j\xc5\xabros pavir\xc5\xa1iaus, o Meksikoje da\xc5\xbeniausiai 1600\xe2\x80\x932300\xc2\xa0m auk\xc5\xa1tyje. Gvatemalinis taksodis atsparus sausroms. Greitai auga esant pakankamai dr\xc4\x97gmei i\xc5\xa1tisus metus ar bent vasaros sezonu.\n_START_SECTION_\nMatmenys\n_START_PARAGRAPH_\nTai da\xc5\xbenai masyvus su storu kamienu medis. Kartu su Tikraisiais baobabais yra laikomas storiausi\xc4\x85 kamien\xc4\x85 turintis medis. Paprastai u\xc5\xbeauga 20-30, bet pasitaiko 40 ir kur kas re\xc4\x8diau net iki 50\xc2\xa0m auk\xc5\xa1\xc4\x8dio med\xc5\xbei\xc5\xb3, kamieno skersmuo \xc4\xafprastai 1\xe2\x80\x933\xc2\xa0m, nors da\xc5\xbenai pasitaiko kur kas storesni\xc5\xb3, ypa\xc4\x8d augan\xc4\x8di\xc5\xb3 Meksikos auk\xc5\xa1tikalni\xc5\xb3 vietov\xc4\x97se. Vieno su storiausiu pasaulyje kamienu med\xc5\xbeio \xc5\xbeinomo kaip \xe2\x80\x9eArbol del Tule\xe2\x80\x9c kamieno skersmuo oficialiai skelbiamas 11,62 m (kadangi kamienas labai nelygus tad \xe2\x80\x9epriauga\xe2\x80\x9c didesn\xc4\x97s apimties), nors aktualus kamieno skersmuo\xc2\xa0\xe2\x80\x93 9,38 m, 36,2\xc2\xa0m auk\xc5\xa1tis (2005 metais matuotas su lazeriu), t\xc5\xabris 816\xc2\xa0m\xc2\xb3 ir manoma sveria apie 636 tonas.\n_START_SECTION_\nAm\xc5\xbeius\n_START_PARAGRAPH_\n\xe2\x80\x9eArbol del Tule\xe2\x80\x9c med\xc5\xbeio am\xc5\xbeius tiksliai n\xc4\x97ra nustatytas, bet manoma jam apie 1200-3000 met\xc5\xb3, nors matyt tiksliausias jo am\xc5\xbeius 1433\xe2\x80\x931600 met\xc5\xb3. Anot vietini\xc5\xb3 gyventoj\xc5\xb3 sapotek\xc5\xb3 legendos\xc2\xa0\xe2\x80\x93 jis sodintas prie\xc5\xa1 1400 met\xc5\xb3. Augimo vieta\xc2\xa0\xe2\x80\x93 Santa Mar\xc3\xada del Tule miesto centras, Oachakos valstijoje (Meksika).\n_START_SECTION_\nApib\xc5\xabdinimas\n_START_PARAGRAPH_\nVis\xc5\xbealiai med\xc5\xbeiai, nors \xc5\xbeiem\xc4\x85 ir pavasar\xc4\xaf j\xc5\xb3 lapeliai tampa raudoni, kada formuojasi nauj\xc5\xb3 lap\xc5\xb3 pumpurai. Stambi\xc5\xb3 med\xc5\xbei\xc5\xb3 kamienas kartais primena it augt\xc5\xb3 keletas suaugusi\xc5\xb3 med\xc5\xbei\xc5\xb3. Med\xc5\xbeio \xc5\xbeiev\xc4\x97 su negiliais \xc4\xaftrukimais raudonai rudo atspalvio. Lapai pailgi, siauri, kiek primena spygliukus ir i\xc5\xa1aug\xc4\x99 spirali\xc5\xa1kai ant kotelio i\xc5\xa1 abiej\xc5\xb3 pusiu (primena plunksnos form\xc4\x85) ir yra 1-2\xc2\xa0cm ilgio ir 1-2\xc2\xa0mm plo\xc4\x8dio. Kankor\xc4\x97\xc5\xbeiai 1,5-2,5\xc2\xa0cm ilgio ir 1-2\xc2\xa0cm plo\xc4\x8dio. Apdulkinamas v\xc4\x97jo. Gausios s\xc4\x97klos i\xc5\xa1ne\xc5\xa1iojamos v\xc4\x97jo pasklinda toli, o patek\xc4\x99 \xc4\xaf dr\xc4\x97gn\xc4\x85, \xc5\xa1lapi\xc4\x85 dirvo\xc5\xbeem\xc4\xaf greitai sudygsta ir per pirmus metus daigai paauga iki vieno metro auk\xc5\xa1\xc4\x8dio.\n_START_SECTION_\nGiminingiausia r\xc5\xab\xc5\xa1is\n_START_PARAGRAPH_\nGvatemaliniui taksod\xc5\xbeiui geneti\xc5\xa1kai artimiausias dvieilis taksodis (Taxodium distichum), augantis pelkynuose JAV pietry\xc4\x8diuose.\n_START_SECTION_\nPanaudojimas\n_START_PARAGRAPH_\nNuo sen\xc5\xb3 laik\xc5\xb3 auginamas kaip dekoratyvinis medis. \xc5\xa0is medis yra \xc5\xa1ventas vietin\xc4\x97m meksikos ind\xc4\x97n\xc5\xb3 gentims ir apipintas mitais bei legendomis. Meksikoje gydyti nuo \xc4\xafvairi\xc5\xb3 lig\xc5\xb3 vaistiniam nuovirui naudojama med\xc5\xbeio \xc5\xbeiev\xc4\x97, lapai ir sakai. Actekai med\xc5\xbeio sakais gydytavo op\xc4\x85, podarg\xc4\x85, kitas odos ligas, su\xc5\xbeeidimus ar mal\xc5\xa1inti dant\xc5\xb3 skausmui. I\xc5\xa1 sak\xc5\xb3 i\xc5\xa1gauta derva buvo kaip vaistas nuo bronchito. Med\xc5\xbeio lapai veikia atpalaiduojan\xc4\x8diai, taip pat juos naudodavo nie\xc5\xbeuliui suma\xc5\xbeinti. 1921 metais \xc5\xa1ven\xc4\x8diant Meksikos nepriklausomyb\xc4\x97s \xc5\xa1ymtmet\xc4\xaf, Gvatemalinis taksodis kaip pasi\xc5\xbeymintis giganti\xc5\xa1kais matmenimis, didingumu, ilgaam\xc5\xbei\xc5\xa1kumu, nuo buvo pasirinktas Meksikos nacionaliniu med\xc5\xbeiu. Subtropikai|Subtropik\xc5\xb3]] klimato juostose apsodinami pelkynai. Gvatemalinio taksod\xc5\xbeio mediena prastos kokyb\xc4\x97s\xc2\xa0\xe2\x80\x93 silpna ir mink\xc5\xa1ta, tad ma\xc5\xbeai tinkama statyboje. Medien\xc4\x85 naudoja kaip kurui ir dalyje Meksikos per religines ceremonijas med\xc5\xbeio lapija puo\xc5\xa1iami ba\xc5\xbeny\xc4\x8di\xc5\xb3 altoriai. Nors visi \xc5\xa1ie medienos ar jo lap\xc5\xb3 panaudojimai nekenkia kaip gr\xc4\x97sm\xc4\x97 med\xc5\xbeiui i\xc5\xa1nykti.\n_START_SECTION_\nR\xc5\xab\xc5\xa1ies pavadinimas\n_START_PARAGRAPH_\nIspani\xc5\xa1kai vadinamas \xe2\x80\x9eCipr\xc3\xa9s Moctezuma\xe2\x80\x9c, angli\xc5\xa1kai\xc2\xa0\xe2\x80\x93 \xe2\x80\x9eMontezuma Cypress\xe2\x80\x9c. Meksikoje naudojamas \xe2\x80\x9eAhuehuete\xe2\x80\x9c pavadinimas kilo nuo nahuatli\xc5\xb3 \xc5\xbeod\xc5\xbeio (\xe2\x80\x9e\xc4\x81hu\xc4\x93hu\xc4\x93tl\xe2\x80\x9c) rei\xc5\xa1kian\xc4\x8dio med\xc4\xaf, kas i\xc5\xa1vertus reik\xc5\xa1t\xc5\xb3 stovintis b\xc5\xabgnas vandenyje arba senas vyras vandenyje. Taip pat \xc5\xbeinomas ir \xe2\x80\x9eSabino\xe2\x80\x9c pavadinimu, nors \xc5\xa1iuo pavadinimu da\xc5\xbenai vadinama net keletas med\xc5\xbei\xc5\xb3 r\xc5\xab\xc5\xa1i\xc5\xb3, \xc4\xafskaitant ir artim\xc4\x85 Gvatemaliniui taksod\xc5\xbeiui dvieil\xc4\xaf taksod\xc4\xaf.'